ToekomsVenster: Op 'n wonderbaarlike wyse geskep | Maroela Media
Ek wil U loof, want U het my op 'n wonderbaarlike wyse geskep. Wat U gedoen het, vervul my met verwondering. Dit weet ek seker: geen been van my was vir U verborge toe ek gevorm is waar niemand dit kon sien nie, toe ek aanmekaargeweef is diep in die moederskoot. U het my al gesien toe ek nog ongebore was, al my lewensdae was in u boek opgeskrywe nog voordat ek gebore is. – Psalm 139: 14-16
Ons het hier met God te doen wat ons in alle opsigte omsluit. Daar is nie 'n duimbreedte van ons bestaan wat nie vir Hom deursigtig is nie.
Die feit dat God ons op so 'n wonderbaarlike wyse geskep het, is natuurlik eweneens waar van alle ander mense. Ons moet nie net waardering hê vir ons eie unieke menswees nie, vir ons nie-herhaalbaarheid, ons eiesoortigheid, ons eenmaligheid nie – ons moet dit ook vir ander mense hê. As God dan soveel moeite gedoen het om seker te maak dat in die geskiedenis van die ganse mensdom daar nooit ooit weer iemand soos jy sal wees nie, moet
Hy 'n baie besondere rede daarvoor hê. Hy wil dat 'n mens sy en haar uniekheid ontdek, waardeer, vier, erken, leef en beleef. Hy wil ook hê dat 'n mens die kritiese vraag sal vra wat God se bedoeling tog kon wees met hierdie meesterstuk wat mens genoem word. Voordat 'n mens nie op daardie pad begin vorder het nie is 'n groot deel van die lewe 'n misterie.
Dit is so wonderlik om net te kan weet God omsluit my en dat Hy my al ken nog voordat ek gebore was Ek loof en prys Die God vir my lewe Amen